Taman Nasional Bali Kulon mapané ing pérangan kulon pulo Bali ing Indonésia. Taman nasional iki ambané 77,000 hektar, kang kira-kira 10% saka ambané pulo Bali.
Taman Nasional Bali Kulon kadhapur saka habitat alas lan sabana. Ing tengah-tengah taman iki ana gunung geni kang wis mati cacahé papat saka jaman Pleistocene, karo gunung Patas minangka papan kang paling dhuwur ing Taman Nasional Bali Kulon.
Kira-kira 160 spésies kéwan lan tuwuhan kang dijaga ing taman nasional iki. Kéwan-kéwan iku kaya ta banthèng, rusa, lutung, kalong lan warna-warna manuk. Taman Nasional Bali Kulon iku papan kang pungkasan kanggo neokaké endemik Bali kang arep cures, Jalak Bali ing habitat asliné.

Ing Taman Nasional Bali Kulon bisa nglakoni warna-warna kagiyatan kaya ta:
 rékréasi lan wisata ing alas, ngemati manuk,diving, snorkeling, mancing, kémah, boating lsp.
 Penangkaran Jalak Bali.
 Panelitèn.
 Wisata budaya lan ziarah ing Makam Mbah Temon lan Jayaprana.

Ing Taman Nasional Bali Kulon disedhiyani pasilitas wujud:
 Kantor, pondhok jaga, pondhok wisata, menara pandang/pengamat, dalan lumaku, piranti nyilem, speed boat lsp.

Cathetan suku

Pranala njaba 
Situs resmi: Taman Nasional Bali Kulon

Bali
Taman nasional ing Indonésia